PREDLOG ZAKONA O POTVRĐIVANjU SPORAZUMA IZMEĐU
SAVETA MINISTARA SRBIJE I CRNE GORE I VLADE ČEŠKE REPUBLIKE O SARADNjI U OBLASTI KULTURE, OBRAZOVANjA, NAUKE, OMLADINE I SPORTA

Član 1.
Potvrđuje se Sporazum između Saveta ministara Srbije i Crne Gore i Vlade Češke Republike o saradnji u oblasti kulture, obrazovanja, nauke, omladine i sporta, koji je potpisan 14. novembra 2005. godine u Beogradu, u originalu na srpskom i češkom jeziku
Član 2.
Sporazum se potvrđuje zakonom Republike Srbije jer je Republika Srbija pravni sledbenik državne zajednice Srbija i Crna Gora.
Član 3.
Tekst Sporazuma u originalu na srpskom jeziku glasi:

SPORAZUM
IZMEĐU SAVETA MINISTARA SRBIJE I CRNE GORE I VLADE ČEŠKE REPUBLIKE O SARADNjI U OBLASTI KULTURE, OBRAZOVANjA, NAUKE,
OMLADINE I SPORTA
Savet ministara Srbije i Crne Gore i Vlada Češke Republike, u daljem tekstu: "strane ugovornice",
opredeljuju se da jačaju i razvijaju prijateljske odnose između dve države i njihovih naroda,
 vođene željom da razvijaju uzajamno uspešnu saradnju između dve države u oblasti kulture, obrazovanja, nauke. omladine i sporta,
u uverenju da će ova saradnja doprineti boljem uzajamnom upoznavanju, razumevanju i na taj način produbljivanju svestranih odnosa između dve države,
spremne da primenjuju principe Helsinškog završnog akta iz 1975. godine, Pariske povelje za novu Evropu iz 1990. godine,
saglasile su se o sledećem:
Član 1.
Strane ugovornice će razvijati, na principu reciprociteta i obostranog interesa, saradnju u oblasti kulture, obrazovanja, nauke, omladine i sporta, i u tom cilju će podržavati neposredne kontakte između državnih organa, institucija i drugih organizacija i pojedinaca u navedenim oblastima saradnje, u skladu sa zakonima i pravnim propisima na snazi u državama strana ugovornica.
Strane ugovornice će takođe podržati saradnju u okviru bilateralnih i multilateralnih programa, projekata i inicijativa.
Član 2.
U oblastima kulture i umetnosti Strane ugovorpice će podržavati:
1.	uspostavljanje neposredne saradnje između organizacija i institucija u oblasti kulture i umetnosti, između umetničkih saveza. udruženja i odgovarajućih fondacija, kao i između pojedinih predstavnika u tim    oblastima;
2.	učešće na umetničkim festivalima, smotrama, takmičenjima i drugim manifestacijama organizovanim u državi druge strane ugovornice;
3.	uzajamno gostovanje umetničkih grupa, muzičkih i pozorišnih ansambala i solista iz dve države. na recipročnoj osnovi;
4.	razmenu umetničkih izložbi;
1.	
5.	učešće predstavnika obe države na međunarodnim filmskim festivalima, smotrama i filmskim kulturnim aktivnostima i direktnu saradnju između profesionalnih institucija i asocijacija u oblasti kinematografije;
6.	razmenu knjiga, dokumentacije i drugih publikacija iz oblasti kulture i umetnosti među zainteresovanim partnerima;
7.	izvođenje muzičkih i dramskih dela autora iz dve države;
8.	druge oblike saradnje koji imaju za cilj razvoj kulturne razmene između dveju država.
Član 3.
Strane ugovornice će podsticati svestranu saradnju u oblasti izdavanja knjiga, i to | kroz:
1.	prevođenje i razmenu knjiga iz oblasti kulture i umetnosti na komercijalnoj i nekomercijalnoj osnovi;
2.	uzajamno organizovanje izložbi i učešće na sajmovima knjiga;
3.	neaoirednu saradnju između izdavača;
4.	razvoj direktnih kontakata između pisaca, urednika i prevodilaca iz dve države.
Član 4.
Strane ugovornice će podržavati saradnju između organizacija koje se bave zaštitom autorskih prava u oblasti kulture i umetnosti u dve države.
Strane ugovornice će takođe sarađivati u oblasti sprečavanja protivzakonitog uvoza i izvoza predmeta od kulturnog značaja.
Član 5.
Strane ugovornice će podržavati saradnju organizacija koje se bave proučavanjem, istraživanjem i zaštitom kulturnog nasleđa u aktivnostima za njegovo očuvanje (konzervacija, restauracija, zaštita).
Član 6.
Strane ugovornice će podržavati saradnju između arhiva, biblioteka i drugih odgovarajućih institucija u dve države, u cilju razmene stručnjaka i kopija dokumenata, kao i omogućavanja širokog pristupa svojim arhivskim i bibliotečkim fondovima u istraživačke i stvaralačke svrhe.
Člap 7.
U cilju daljeg razvoja uzajamne saradnje u oblasti obrazovanja strane ugovornice he podržavati:
1.	nastavak i razvoj neposredne saradnje između obrazovnih institucija na svim nivoima na osnovu direktnih dogovora o saradnji;
2.	razmenu    studenata    svih    stepena    visokoškolskih,    magistarskih    i doktorskih studija, nastavnika visokih škola i naučnih radnika;
3.	razmenu   publikacija   i   informacija   o    svim    aspektima   obrazovne delatnosti;
4.	učešće na simpozijumima, konferencijama i sličnim skupovima u oblasti obrazovanja;
I

5.   saradnja u analizi udžbenika istorije i geografije za osnovnu i srednju školu.
Član 8.
Strane ugovornice će podsticati izučavanje češkog jezika u Srbiji i Crnoj Gori i srpskog jezika u Češkoj Republici.
U tom cilju, one će podržavati razmenu lektora, nastavnika i stručnjaka za srpski, odnosno češki jezik i književnost, razmenu materijala i informacija, kao i organizovanje kurseva i seminara u oblasti jezika i kulture naroda dveju država,
Član 9.
Ugovorne strane će ispitivati mogućnosti međusobnog priznavanja dokumenata o obrazovanju i dokumenata o naučnim stepenima i zvanjima.
Član 10.
Strane ugovornice će podržavati saradnju između Akademije nauka i umetnosti Srbije i Akademije nauka i umetnosti Crne Gore i Akademije nauka Češke Republike, u oblasti tehničkih, prirodnih i humanitarnih nauka. Saradnja će se realizovati na osnovu sporazuma o naučnoj saradnji koje su akademija nauka međusobno potpisale.
Član 11.
Strane ugovornice će podržati saradnju u oblasti nauke i istraživanja pre svega:
1.	direktnu saradnju naučnih ustanova, instituta i visokih škola,
2.	zajednički rad na istraživačkim projektima,
3.	razmenu naučnih i naučno-tehničkih informacija i materijala,
4.	organizovanje zajedničkih seminara i drugih aktivnosti u cilju razmene naučnih znanja i informacija.
Član 12.
Strane ugovornice će podržavati inicijative u oblasti obrazovanja i kulture za sprovođenje zajednički dogovorenih projekata u okviru regionalne saradnje.
Član 13.
U oblasti omladine i sporta ugovorne strane će pre svega podržavati :
1.	saradnju omladine i njihovih organizacija,
2.	saradnju sportskih organizacija strana ugovornica,
3.	učešće sportista dve države na međunarodnim sportskim takmičenjima u državi druge strane ugovornice.
Član 14.
Strane ugovornice će, u skladu sa pravnim propisima važećim u državama Strana ; ugovornica, obezbediti pripadnicima srpske nacionalne manjine u Češkoj Republici i ] češke nacionalne manjine u Srbiji i Crnoj Gori uslove za očuvanje i razvoj maternjeg ; jezika, istorijskog nasleđa i sopstvene kulture.

Član 15.

U cilju primene ovog sporazuma, nadležni organi Strana ugovornica mogu zaključivati periodične programe saradnje u oblasti obrazovanja, kulture, nauke, omladine i sporta, kojima će se utvrditi konkretne aktivnosti, kao i organizacioni i finansijski uslovi ove saradnje.
Strane ugovornice se mogu o pojedinim zajedničkim aktivnostima, kao i o njihovoj formi dogovarati diplomatskim putem.
Član 16.
Ovaj sporazum podleže odobrenju u skladu sa pravnim propisima važećim u državama strana ugovornica i stupa na snagu datumom uručenja poslednje note o ovom odobrenju.
Član 17.
Sporazum se zaključuje na neodređeno vreme. Svaka strana ugovornica može Sporazum raskinuti pismenim putem sa otkaznim rokom od 6 meseci od datuma prijema obaveštenja o otkazu. Prestanak važnosti ovog sporazuma neće uticati na projekte čija je realizacija na osnovu istog već započeta.
Član 18.
Danom stupanja na snagu ovog Sporazuma, u odnosima između Srbije i Crne Gore i Češke Republike prestaje da važi Sporazum o saradnji u oblasti kulture, umetnosti, nauke, školstva i prosvete između Vlade Federativne Narodne Republike Jugoslavije i Vlade Čehoslovačke Republike, potpisan u Beogradu, dana 29. januara 1957. godine.
Sačinjeno u Beogradu dana .....,.'.......!.:.. 2005. godine, u dva originalna primerka svaki na
srpskom jeziku i češkom jeziku, pri čemu obateksta imaju jednaku važnost.

V    /

ZA SAVET MINISTARA SR^IJE I CRNE GORE
i

ZAVLA, ČEŠKE REGGŠIKE
Član 4.
Ovaj   zakon stupa na snagu osmog dana od dana objavljivanja u „Službenom glasniku Republike Srbije- Međunarodni ugovori“.

OBRAZLOŽENjE
1,	Ustavni osnov za donošenje zakona
Ustavni osnov za donošenje Zakona sadržan je u odredbi člana 97. tačka 1. Ustava Republike Srbije kojim je propisano da Republika Srbija uređuje i obazbeđuje njen međunarodni položaj i odnose sa drugim državama, kao i odredbe člana 99. stav 1. tačka 4. Ustava Republike Srbije, kojom je propisano da Narodna skupština potvrđuje međunarodne ugovore kad je zakonom predviđena obaveza njihovog potvrđivanja.
2.	Razlozi za donošenje zakona i ciljevi koji se njime žele osteariti
Saradnja sa Češkom Republikom u oblasti kulture i obrazovanja do potpisivanja Sporazuma 14. novembra 2005.god. je bila regulisana Sporazumom o saradnji na polju kulture, umetnosti, nauke, školstva i prosvete između Vlada FNRJ i Vlade ČSSR, koji je zaključen 29. januara 1957. godine.
Češka strana je februara meseca 1996. godine prihvatila da ovaj sporazum ostane na listi važećih sporazuma između dve zemlje. U periodu do odvajanja Češke i Slovačke, na osnovu ovog sporazuma zaključivani su periodični programi obrazovne i kulturne saradnje između dve zemlje. Poslednji Program saradnje u oblasti obrazovanja i kulture sa ČSSR zaključen je za period 1989/91. godine. Nakon konstituisanja Češke Republike, nastupio je prekid u programiranju ove saradnje.
Češka strana je januara meseca 2002. godine inicirala zaključivanje novog Sporazuma o saradnji u oblasti kulture, obrazovanja, nauke, omladine i sporta, dostavljnjem Nacrta novog Sporazuma. Direkcija za međunarodnu kulturnu, prosvetnu i sportsku saradnju Ministarstrvo spoljnih poslova je marta meseca iste godine dostavila češkoj strani naš nacrt Sporazuma.Tekst Sporazuma je definitivno usaglašen na pregovorima državnih delegacija marta meseca 2004. godine, a pripremljen je za potpisivanje uoči posete premijera Češke Republike Jiržija Paroubeka SCG 13 i 14. novembra 2005. godine.
Potpisivanjem navedenog sporazuma obezbeđuje se pravni osnov za realizaciju saradnje u oblastima kulture, obrazovanja, nauke, oladine i

sporta između dve zemlje kroz forme definisane Sporazumom, kao i za zaključivanje periodičnih programa saradnje u navedenim oblastima i drugih odgovarajućih ugovora (sporazuma. protokola i drugih sličnih dokumenata) između subjekata koji sarađuju, kojima će se regulisati relevantna pitanja saradnje u oblasti obrazovanja i kulture.
3. Ocena potrebnih finansijskih sredstava
Za   sprovođenje   ovog   zakona   nije   potrebno   izdvajanje   posebnih finansijskih sredstava.